ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

PROIECT DE HOTĂRÂRE

- privind cesionarea contractului de comodat nr. 807/10.03.2021
Având în vedere:


- prevederile OUG nr. 57/2019 privind Codul administrativ, cu modificările şi completările ulterioare;


- contractul de comodat nr. 807/10.03.2021, încheiat între Consiliul Local şi comodatarul S.C. ENGIE România S.A;
- adresa Distrigaz Sud Rețele S.R.L nr. 267/17.11.2025 înregistrată la Primăria orașului Boldești-Scăeni sub nr. 19644/20.11.2025 prin care se solicită încheierea unui nou contract de comodat;

-Hotărârea nr.1/07.04.2025 a Adunării Generale Extraordinare a Acționarilor ENGIE România S.A. prin care s-a aprobat participarea Distrigaz la divizarea parțială a ENGIE România S.A, transferându-se  anumite activități (inclusiv patrimoniul aferent) precum și drepturile și obligațiile prevăzute în contractele în derulare, în patrimoniul Distrigaz Sud Rețele S.R.L; 
- Decizia nr.1678/23.09.2019 privind modificarea licenței nr.1869 de operare a sistemului de distribuție a gazelor naturale al căerei titular este societatea Distrigaz Sud Rețele S.R.L;
- extrasul de Carte funciară nr.28027 emis în urma finalizării înregistrării sistematice (nr. cadastral vechi 23869).
În temeiul prevederilor art. 108 lit. „d”,  art.129 alin. (2), lit. „c”şi alin. (6), lit. „a”, 139  alin. (1)  și alin. (3) lit. „g” şi ale art. 196 alin. (1) lit. „a”  din O.U.G. nr. 57/2019 privind Codul administrativ cu modificările și completările ulterioare,
Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă cesiunea contractului de comodat nr. 807/10.03.2021, încheiat între Consiliul Local al oraşului Boldeşti-Scăeni în calitate de comodant şi S.C. ENGIE România S.A, în calitate de comodatar cedent, către Distrigaz Sud Rețele S.R.L, în calitate de cesionar, conform contractului de cesiune prevăzut în anexă, care face parte integrantă din prezenta hotărâre.


Art.2. Se împuterniceşte primarul oraşului Boldeşti-Scăeni să semneze contractul de cesiune, precizat la articolul 1.


Art.3. Prezenta hotărâre se comunică prin grija Serviciului patrimoniu local şi monitorizare servicii publice, Serviciului buget, finanţe, contabilitate, impozite şi taxe, resurse umane şi salarizare, S.C. ENGIE România S.A şi Distrigaz Sud Rețele S.R.L și se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

